VIRON PASTORIT AREENALLA Jaanus Ringmäe ja Tiina Haines
Hei rakas katsoja! Tämä on Viron pastorit areenalla.
Minä olen Jaanus Ringmäe ja kanssani on Tiina Haines. - Hei!
Meillä on tänään kiinnostava aihe.
Sen otsikkona on Jumala haluaa parantaa jokaisen.
Tämä on rohkea väite ja herättää joskus kysymyksiä, -
ajatuksia ja joskus myös kiistoja.
Uskon, että Jumalan sanasta löytyy aina hyvä vastaus, -
se kertoo totuuden.
Onko sinulla ollut hyviä kokemuksia siitä, -
että Jumalan sana ja tahto parantaa on ollut rohkaisuksi?
Kyllä, voimme kokea sen päivittäin, -
henkilökohtaisesti ja perheessämme, -
ja olen monesti parantunut Jumalan sanan ansiosta -
pienistä ja isoista vaivoista. Miten löydämme parantumisen?
Kun kuuntelemme, harjoitamme ja julistamme Jumalan sanaa, -
voimme nähdä sen myös tänä päivänä elämässämme.
Alkuseurakunnassa parantumisia tapahtui paljon.
Raamatun mukaan Jeesus paransi kaikki. Mekin voimme kokea sen.
Raamatussa on hyvä kohta, -
joka inspiroi parantumisen suhteen. Sananlaskut 4:20.
"Poikani, kuuntele minun puhettani, kallista korvasi minun sanoilleni.
Älkööt ne väistykö silmistäsi, kätke ne sydämesi sisimpään;
sillä ne ovat elämä sille, joka ne löy- tää, ja lääke koko hänen ruumiillensa.
Yli kaiken varottavan varjele sydämesi, sillä sieltä elämä lähtee."
Hän tuo esille kiinnostavan asian parantumiseen liittyen.
Ihmeet ja parantuminen alkavat aina siitä, miten kuulemme Sanaa.
Hän kehottaa kuuntelemaan sanojaan -
ja pitämään ne mielessä.
Kun aloin puhua enemmän parantumisesta seurakunnassa, -
tein alussa itselleni kortteja, tulostettuja lappuja, -
joissa oli parantumiseen liittyviä raamatunkohtia.
Otin tuon korttinipun mukaani, ja sitten kun olin bussissa -
tai muuna sopivana hetkenä otin kortit esille ja luin niitä.
Se on yksi mahdollisuus pitää katse Jumalan sanassa -
ja huomioida se, ei vain kuulla. - Sanoit kiinnostavia asioita.
Niinä aikoina, kun olen tutkinut Sanaa vähän, -
olen nähnyt, mitä elämässäni tapahtuu. Niinä aikoina, -
jolloin tutkin Sanaa päivittäin, Jumala toimi enemmän elämässäni.
On tärkeä kuulla ja huomioida Jumalan sanaa.
Hoksasin kivan jutun hiljattain. Liityin kuntosalin asiakkaaksi, -
ja siellä voi treenatessa lukea ja kuunnella Sanaa internetistä.
Nykyään on paljon tilaisuuksia, mitä ikinä teemmekään, -
kuunnella Jumalan sanaa, ladata itseemme Sanaa.
Ihmiset katselevat televisiota ajanvietteeksi, -
ja me huomasimme, että saarnojakin voi katsoa videolta.
Nykyään monet Jumalan palvelijat ovat löytäneet tavan -
julkaista saarnoja internetissä ihmisten katsottavaksi, -
jotta he voivat tallettaa Sanaa sydämeensä. Tässä kysymys -
ei ole pinnallisesta vaan tarkkaavaisesta kuulemisesta.
Meidän tulee keskittää huomiomme kaikesta muusta, -
mikä on epäoleellista, ja keskittyä Jumalan sanaan.
Olen nähnyt myös seurakunnassa, -
että joillakin on tapana istua kokouksessa -
ja odottaa malttamattomana, että pääsee käsiksi -
ihmeelliseen Sanaan.
Ja joku toinen taas analysoi. Joku huomautti minulle kerran -
saarnani jälkeen, ettei se ollut yhtä hyvä kuin aiempi saarnani.
Hän oli pikemminkin saarnan analysoija ja kriitikko -
kuin Sanan kuuntelija. Meidän ei pitäisi tehdä niin.
Emme ole kritisoimassa puhujaa. Tahdomme Sanan muuttavan meitä.
On tärkeää, että Sana muuttuu meissä eläväksi.
Se onnistuu vain, kun huomioimme mitä kuuntelemme ja miten.
Se on todella tärkeää. Seurakunnassa jotkut istuvat -
ja analysoivat, jotkut kuuntelevat. Onko se tärkeää, -
miten meidän pitäisi tulla seurakuntaan kuulemaan Sanaa?
Innokkuus näkyy hyvin parissa tarinassa, -
miten ihmiset tulivat Jeesuksen luo. Luukas 5:1 on kiinnostava.
Kansa tunki Hänen luokseen kuulemaan Jumalan sanaa -
Gennesaretin järven rannalla.
Ihmisten asenne ei ollut välinpitämätön, -
vaan heillä oli mieletön kaipaus.
He tungeksivat paikalle.
Muistan, kun lähdimme monta vuotta sitten -
Suomeen Benny Hinnin kokoukseen, yli 10 vuotta sitten.
Meitä oli siellä ryhmä virolaisia ja olimme niin innoissamme, -
että ajattelimme mennä paikalle jo 5 tai 6 tuntia aikaisemmin.
Siellä ei ollut ketään muita kuin me.
Odotimme innostuneisuutta, Jumala tekisi varmasti ihmeitä.
Kun kokouksen alkuun oli noin tunti aikaa, -
odottajia ei juurikaan ollut. Ovet avattiin, menimme sisälle -
ja istuimme niin eteen kuin vain saimme istua.
Kyse ei ollut etupenkissä istumisesta vaan innokkuudesta.
Jumalan voima sai koskettaa meitä ja vaikuttaa elämässämme.
On tärkeää, millä mielellä menemme seurakuntaan.
Kunpa ihmiset tungeksisivat tänäänkin kuulemaan Sanaa!
Jeesus ei mainostanut olevansa Jumalan poika, vaan saarnasi.
Mieleeni tulee kohta, jossa halvattu laskettiin sisälle -
katon kautta, kun Jeesus puhui, muuten he eivät päässeet sinne.
Millainen tahto ihmisillä oli kokea ihme!
Voit varmasti kertoa kokemuksia seurakunnasta.
Parantuvatko innokkaina parantumiskokoukseen tulevat?
Totta kai. Mieleeni tulee kertomus, -
jossa verenjuoksua sairastava nainen tuli terveeksi.
Eräs nuori mies oli kokouksessa, kun puhuin tästä naisesta, -
joka parani, kun hän uskoi ja kosketti Jeesuksen vaatetta.
Mies kuuli tämän sanan ja hänkin halusi ottaa kiinni siitä.
Kutsuin eteen ihmisiä, joilla oli sairaus tai jokin ongelma.
En ehtinyt panna käsiä miehen päälle, kun hän tarttui minuun.
En ole Jeesus, mutta sama Jumalan voima toimii kauttamme, -
ja Jumalan voima lähti minusta ja kosketti tuota miestä.
Hänen jalkansa parani heti. Siinä mielessä tämä muistuttaa -
Jeesuksen kokemusta, kun sairas nainen kosketti Häntä -
ja koki ihmeen.
Voisimme katsoa tätä kertomusta, se on mielenkiintoinen kohta.
Luen sen teille. Markus 5:25 alkaen.
Siellä oli 12 vuotta verenjuoksua sairastanut nainen.
Hän oli kärsinyt lääkärien käsissä ja käyttänyt rahansa, -
muttei ollut saanut apua, sairaus vain oli pahentunut.
Hän tuli Jeesuksen luo ja kosketti Hänen vaatettaan, -
sillä hän uskoi sen riittävän parantamaan hänet.
Naisen verenvuoto parani ja hän tunsi parantuneensa.
Jeesus tunsi voiman lähteneen itsestään ja kysyi ihmisjoukolta, -
kuka oli koskenut Häntä. Opetuslapset sanoivat Hänelle, -
että kansa tungeksi ympärillä, ja Jeesus halusi tietää, kuka se oli.
Nainen pelkäsi, koska tiesi, mitä hänelle oli tapahtunut.
Hän lankesi Jeesuksen eteen ja kertoi tälle kaiken.
Jeesus sanoi uskon parantaneen naisen ja antoi hänen mennä.
Tämä on mielenkiintoinen kertomus.
Olen nähnyt itsekin, miten ihmiset kärsivät sairauksistaan.
Tältä naiselta sairaus oli vienyt kaiken.
Se oli vienyt häneltä terveyden ja koko omaisuuden -
lääkärikäynteihin. Hänen tilanteensa oli toivoton.
Kertomuksen mielenkiintoisin kohta on mielestäni -
jae 27, jossa kerrotaan, että nainen oli kuullut Jeesuksesta.
Tämä hetki muuttaa koko kertomuksen suunnan.
Naisen elämässä tapahtui käänne parempaan suuntaan.
Hän alkaa miettiä kuulemaansa, että Jeesuksen kosketus riittää, -
lähtee Jeesuksen luo, tunkeutuu tungoksen läpi, koskettaa Häntä -
ja parantuu sen ansiosta. - Tässä näkyy myös vahva usko.
Sairas nainen oli kuullut, hän oli kuunnellut huolella, -
ottanut sanat sydämelleen, mutta hän myös uskoi, -
että pelkkä vaatteen kosketus riittäisi parantamaan hänet.
Hänellä oli vahva usko. Ovatko parantuminen, kuunteleminen -
ja usko sidoksissa toisiinsa? Uskonkin eteen pitää tehdä työtä.
Aloitimme juuri tästä avaimesta. Nainen oli kuullut Jeesuksesta.
Sillä hetkellä, kun hän kuuli Jumalan sanaa, hän sai uskon.
Usko tuleekin kuulemisesta ja kuuleminen Jumalan sanasta.
Usko ei tule sellaiselle, joka kuulee pinnallisesti.
Voisimme puhua kuulemisesta ja kuuntelemisesta.
Kuunteleminen on aktiivisempaa kuin kuuleminen.
Kun tietoisesti päätämme oppia ja kasvaa, -
saada Jumalalta viisautta, kuuntelemme Jumalan sanaa, -
se muuttaa koko asian, ja sen johdosta tulee usko.
Joskus ihmiset miettivät voivatko he käynnistää itse -
parantumisen ihmeen. Joku sanoo, ettemme tiedä, -
parantaako Jumala meidät. Nainen oli vakuuttunut, että hän paranee.
Hän oli kuullut Jeesuksesta, joka kulki ja kertoi, -
että hänellä oli Jumalan voima, julisti evankeliumia, vapautta, -
parantumista, ja siksi nainen koskettikin Jeesuksen vaatetta, -
koska uskoi Jumalan voimaan Jeesuksessa. Nainen aloitti itse -
oman parantumisensa. Sairaat voivat tehdä jotain, -
jotta ihme tapahtuisi. Ei pidä odottaa passiivisesti.
Nainen ei kysynyt haluaako Jumala parantaa.
Hän uskoi, lähti, kosketti Jeesusta ja ihme tapahtui.
Päätös oli hänen käsissään.
Hän kosketti Jeesuksen vaatetta ja sai kokea oman ihmeensä.
Tänään on samoin. Uskova tai ei-uskova, joka kuulee Sanaa -
ja uskoo siihen, voi kokea parantumisen ihmeen.
Vaikka lääkärit sanovat muuta tai lääkkeet eivät enää auta.
Lääketiede kehittyy, ja sairaudet tuntuvat tekevän samoin, -
sillä uusia sairauksia on paljon. Siitä huolimatta tänäänkin -
voi kokea parantumisen ihmeen.
Kun saamme ihmiset kuuntelemaan innokkaasti -
ja tungeksimaan kokouksiin kuulemaan Jumalan sanaa, -
näemme samanlaisia ihmeitä kuin Jeesuksen ja apostolien aikana.
Emme ehkä näe ihmeitä sen vuoksi, -
että ihmiset suhtautuvat välinpitämättömästi -
Jumalan sanaan.
Ihmiset yrittävät, he käyvät kokouksessa, heillä on sairaus, -
ja he eivät parantuneet. He ikään kuin luovuttavat, -
ajattelevat, ettei se ole heitä varten. Sairaita on paljon.
Mitä sanoisit heille, että he eivät luovuttaisi?
Sama kertomus sairaasta naisesta on mielestäni hyvä esimerkki.
Voimme kuvitella, millainen naisen tilanne oli.
Hän oli ollut sairas 12 vuotta.
Hän oli käyttänyt kaikki rahansa lääkäreihin saamatta apua.
Millainen hänen tilanteensa oli? Oliko hän innokas?
Hän tunsi varmasti olonsa lyödyksi ja mietti outoja, -
halusiko hän edes elää. Hän oli varmasti lyöty.
Mutta kun hän kuuli Jumalan sanaa, jokin muuttui.
Jos et ole nähnyt tuloksia, älä luovuta. Ota Jumalan sana, -
se tuo tuloksen ennen pitkää. Jos Jumala paransi tuon naisen, -
koska hän uskoi, Hän tekee sen jokaiselle Sanaan tarttuvalle.
Kysyttäessä moni sanoo tänään uskovansa Jumalaan.
Moni on myös valmis ottamaan vastaan pelastuksen ja Jeesuksen.
Kun kysytään uskovatko he, että Jumala haluaa parantaa heidät, -
harva vastaa myöntävästi. Ihmiset epäröivät.
Onko parantuminen vaikeampi ottaa vastaan kuin pelastus?
Kun katsotaan Jumalan sanaa, teknisesti se ei ole vaikeampaa.
Katsoin hiljattain videoita eräästä Jumalan palvelijasta, -
joka toimi Yhdysvalloissa noin 70 vuotta sitten.
Hänen nimensä oli A. A. Allen, ja hänen kokouksissaan, -
joita katsoin mustavalkoisille videoille tallennettuna, -
sokeat saivat näkönsä.
Sokea tuli eteen, sanoi uskovansa ja sai näkönsä.
Jumala haluaa tehdä jatkuvasti ihmeitä -
ja ratkaista ihmisten ongelmia. Ei todellakaan kannata luovuttaa.
Jumala haluaa tehdä ihmeitä.
On tärkeää, että ihmisillä on uskoa ja että he uskovat -
Jumalan sanan tästä. Sana on totta, olen vakuuttunut siitä.
Uskovat tuntevat evankeliumit ja kertomukset parantumisista, -
mutta ajattelevat, ettei se päde enää nykyään.
Uskovien on uskottava, että se on totta tänäänkin.
Mieleeni tuli yksi tätä tukeva raamatunkohta.
Se on 2. Moos. 15:26, ja siinä Jumala sanoo, -
että jos kuulet Herraa ja teet, mikä on oikein Hänen silmissään, -
noudatat Hänen käskyjään ja lakiaan, -
Hän säästää sinut egyptiläisten vaivoilta, sillä Hän on Herra, -
parantajasi. Tämä alkaa samalla tavalla -
kuin aiemmat kertomukset: ”Jos sinä kuulet Herraa.”
Joissakin käännöksissä tämä kohta on sanottu selvemmin -
”jos kuuntelet innokkaasti” Jumalan ääntä.
Tänä päivänä Jumalan ääni on Jumalan kirjoitettu sana, -
jota seurakunnassa saarnataan.
Kun kuuntelemme sitä innolla ja päätämme toimia sen mukaan, -
teemme oikein Hänen silmissään ja noudatamme Hänen käskyjään.
Joku voi sanoa, että Vanha Testamenttihan on täynnä käskyjä.
Uudessa Liitossa Jumala on tehnyt asiat varsin yksinkertaisiksi -
mutta konkreettisiksi: täytyy rakastaa Jumalaa ja lähimmäisiä.
Kun olemme päättäneet kuulla Sanaa, rakastaa Häntä -
ja lähimmäisiä, meidänkin kohdallamme pätee se, -
että Hän säästää meidät egyptiläisten vitsauksilta, -
koska on Herramme, parantajamme. Tiedämme egyptiläisten vaivoista, -
joita he saivat, kun farao ei päästänyt israelia Egyptistä, -
ja vaivasi heitä taudeilla, jotka eivät olleet israelilaisia varten.
Hän ei anna ainoankaan sairauden tulla meidän yllemme, -
kun päätämme kuulla Sanaa ja olla kuuliaisia Hänelle, -
rakastaa Jumalaa ja lähimmäisiä. Tämä on aika hyvä vastaus.
Voimme uskoa myös tänään, että Jumala on parantajamme.
Jumala paransi heidät, ja Hän sanoo olevansa parantajamme, -
tapahtumahetkellä sanat oli osoitettu noin 3 miljoonalle, -
mutta koska Jumala ei katso henkilöön, sanat ovat meillekin.
Kun täytämme perusvaatimukset, kuuntelemme Jumalan sanaa -
ja rakastamme Jumalaa ja lähimmäisiämme, -
näemme, että Hän on parantajamme, jos olemme joskus sairaita.
Minulla on vielä yksi kertomus, -
joka kertoo Jumalan tahdosta parantaa kaikki sairaat.
Sitä ennen otan esille tärkeän raamatunkohdan.
Apostolien teot 10:34: ”Niin Pietari avasi suunsa ja sanoi: -
Nyt minä totisesti käsitän, ettei Jumala katso henkilöön.”
Kun löydämme Raamatusta kertomuksen, -
jossa Jumala parantaa ihmisen ja ihmiset saavat apua, -
sen voi sovittaa myös muille. Valtaosalle on varmaan selvää, -
että Jumala haluaa pelastaa, jotta jokainen pääsisi taivaaseen.
Jokainen ymmärtää sen.
Sen vuoksi voimme olla varmoja, ettei Jumala katso henkilöön.
Jos joku on parantumisen kohdalla epävarma haluaako Hän parantaa, -
niin miksi Hän katsoisi henkilöön parantamisenkaan kohdalla?
Se on suuri ongelma ihmiselle. Parannusta tekevät ihmiset -
pitävät itseään niin syntisinä, ettei Jumala halua parantaa heitä.
Tässä voi sanoa samoin, on Jumalan absoluuttinen tahto, -
että kaikki pelastuvat ja että kaikki parantuvat.
Mieleeni tuli hyvä psalmi, 103:1-3.
"Kiitä Herraa, minun sieluni, ...hänen pyhää nimeänsä.
Kiitä Herraa, ... äläkä unhota, mitä hyvää hän on sinulle tehnyt, -
hän, joka antaa kaikki sinun syntisi anteeksi -
ja parantaa kaikki sinun sairautesi"
Pidän siitä, miten nämä kaksi asiaa ovat rinnakkain Sanassa.
Ja sanavalinnat ovat identtiset: antaa kaikki synnit anteeksi -
ja parantaa kaikki sairaudet.
Jumala ei halua erottaa näitä asioita.
Ristillä Jeesus kantoi kaikki sairautemme ja kaikki syntimme.
Voimme tulla rohkeasti Jumalan eteen tietäen, että saamme armon.
Olemme saaneet synnit anteeksi ja Jumala haluaa parantaa meidät.
Voimme aina tukeutua siihen, mitä Sanassa on sanottu.
Sana on aina varma ja vakaa, se ei valehtele.
Kun Hän on sanonut, että haluaa antaa kaikki anteeksi -
ja parantaa kaikki sairautemme, Hän tarkoittaa jokaista ja kaikkea.
Jumalaa motivoi sama rakkaus ja sääli meidän suhteen.
Luen jo mainitsemani raamatun- kohdan Jeesuksesta ristillä.
Jesaja 53:4. "Mutta totisesti, meidän sairautemme hän kantoi, -
meidän kipumme hän sälytti päällensä.
Me pidimme häntä rangaistuna, Jumalan lyömänä ja vaivaamana, -
mutta hän on haavoitettu meidän rikkomustemme tähden, ...
Rangaistus oli hänen päällänsä, että meillä rauha olisi, -
ja hänen haavainsa kautta me olemme paratut."
Taas sama yhteys. Syntien anteeksianto ja parantuminen.
Molemmat samaan aikaan. Jeesus kantoi ristillä syntimme -
ja sairautemme. Emme voi erottaa niitä toisistaan.
Kun Aadam ja Eeva lankesivat syntiin, myös sairaudet pääsivät maailmaan.
Kun synnit on annettu anteeksi, sai- rauksilla ei ole oikeutta olla meissä.
Tämä yhteys on usein Sanassa.
Termi ”pelastuminen”, jota uskovat käyttävät usein, -
liitetään yleensä siihen, että on pelastunut helvetistä, -
pelastunut kadotuksesta, on saanut synnit anteeksi.
Kun sanaa analysoi, se tarkoittaa vain pelastumista.
Se tarkoittaa myös sairauksista pelastumista, myös alkutekstissä.
Sanalla on laaja merkitys, syntien anteeksiantoa suurempi.
Joku sairastava voi miettiä, -
kun hänellä on vaivoja, voiko hän tehdä heti jotain -
ratkaisun löytymiseksi. Sanasta löytyy konkreettinen ratkaisu.
Etsin yhden raamatunkohdan, Mark. 16:15-18.
"Menkää kaikkeen maailmaan ja saar- natkaa evankeliumia kaikille luoduille.
Joka uskoo ja kastetaan, se pelastuu;
mutta joka ei usko, se tuomitaan kadotukseen.
Ja nämä merkit seuraavat niitä, jotka uskovat: -
...he ajavat ulos riivaajia, puhuvat uusilla kielillä,
... he panevat kätensä sairasten päälle, ja ne tulevat terveiksi."
Jumala antaa hyvän neuvon parantua. Kätten päällepaneminen.
Ja sairaat parantuvat. Haluan sanoa jotain katsojille.
Jos olet sairas, kipeä tai sinulla on muita ongelmia, -
Jumala on antanut sinulle oikeuden käyttää tätä Sanaa.
Hän on sanojensa takana ja tekee, mitä on luvannut.
Ei ole sanottu, että kädet on pantava toisen ihmisen päälle.
Jokainen voi panna kädet itsensä päälle.
Jos katsot tv:tä, pane kätesi päällesi. Rukoillaan yhdessä.
Isä, kosketa parantavalla voimallasi, poista sairaudet, -
uudista koko ruumis parantavalla voimallasi.
Jeesuksen nimessä, kiitos, että voimasi tulee heihin ja auttaa.
Kiitos, Isä. Jeesuksen nimessä, Aamen.
Jos tämä ohjelma on rohkaissut sinua, -
olisi mukava, jos miettisit, voisitko tukea TV7:ää.
Se on yksi keino antaa Jumalan valtakunnan työhön, -
ja siunaukseksi sinulle ja muille.
Suomennos: Maria Peltokangas